laion/Wikipedia-Exotic huggingface dataset:
Vitali Tšurkin

Vitali Tšurkin (vene keeles Виталий Иванович Чуркин; sündinud 21. veebruar 1952 Moskva – 20. veebruar 2017 New York) oli Venemaa diplomaat. 1969. aastal sai ta esimesel katsel sisse Moskva Riiklikku Rahvusvaheliste Suhete Instituuti, kus ta suunati mongoli keele osakonda. Lõpetas ülikooli 1974. aastal. Mongoli keelt enda sõnul pärast ülikooli praktiliselt ei kasutanud. Sellest ajast peale oli Tšurkin diplomaatilisel tööl. Algul töötas ta NSV Liidu Välisministeeriumis tõlgina, seejärel välisministeeriumi USA osakonna kolmanda, teise ja esimese sekretärina. Aastatel 1987–1989 oli Tšurkin NLKP Keskkomitee rahvusvahelise osakonna referent, 1989–1990 NSV Liidu välisministri pressisekretär ja 1990–1992 välisministeeriumi infoosakonna ülem. 1992–1994 oli ta Venemaa Föderatsiooni välisministri asetäitja. 1994–1998 suursaadik Belgias. 1998–2003 suursaadik Kanadas. 2003–2006 välisministeeriumi eriesindaja. 2006. aastast kuni surmani oli Tšurkin Venemaa Föderatsiooni alaline esindaja Ühinenud Rahvaste Organisatsiooni ja ÜRO Julgeolekunõukogu juures, erakorraline ja täievoliline suursaadik. Orden Teenete eest Isamaa ees 4. järk (2012) Austuse orden (2009) 13-aastaselt mängis ta režissöör Mark Donskoi filmis „Ema süda” (1965), mis jutustas Lenini elust.. Schram, Jamle; Eustachewich, Lia (20. veebruar 2017). "Russian ambassador to UN dies after passing out" (inglise). New York Post. Vaadatud 20.02.2017. http://www.mid.ru/web/guest/publikacii/-/asset_publisher/nTzOQTrrCFd0/content/id/321518 Виталий Чуркин — фильмография — юные советские актёры // Кино-Театр.ру
Mark Rutte

Mark Rutte ['mark 'rüte] (hollandi hääldus; sündinud 14. veebruaril 1967 Haagis) on Hollandi poliitik, kes oli 14. oktoobrist 2010 kuni 2. juulini 2024 Hollandi peaminister. Alates 1. oktoobrist NATO peasekretär. Aastatel 2006–2023 oli ta liberaalse Rahvapartei Vabaduse ja Demokraatia Eest liider. Mark Rutte on õppinud Leideni Ülikoolis ajalugu. Aastatel 2002–2006 töötas ta aseministrina sotsiaal- ja tööministeeriumis ning haridus- ja kultuuriministeeriumis. 2006. aastast kuni peaministriks saamiseni oli ta parlamendi liige. 23. aprillil 2012 astus Rutte valitsuskabinet ametist tagasi, kuna ei suutnud kokku leppida 2013. aasta eelarvekärbetes, kuid Rutte jäi kuni uute valimisteni edasi peaministri kohusetäitjaks. Detsembris 2020 avaldati raport, mille kohaselt olid maksuametnikud tuhandeid lapsevanemaid alusetult süüdistanud maksupettuses ning nad pidid lapsetoetused tagasi maksma. 15. jaanuaril 2021 teatas Rutte, et astub skandaaliga seoses ametist tagasi. 2023. aasta 7. juulil teatas Rutte, et esitab kuningale tagasiastumisavalduse. NATO. "Mark Rutte takes office as NATO Secretary General". NATO (inglise). Vaadatud 1. oktoobril 2024. "Parents faced 'unprecedented injustice' for years in childcare subsidy scandal". NL Times. Vaadatud 15. jaanuar 2021. "Dutch government resigns over child benefits scandal". The Guardian. Vaadatud 15. jaanuar 2021. Claire Moses; Dan Bilefsky (8. juuli 2023, 01:17). "Dutch Government Collapses Over Plan to Further Limit Immigration". nytimes.com (inglise). NYT. Vaadatud 8. juulil 2023. "Mark Rutte resigns as Dutch PM amid migration dispute - National | Globalnews.ca". Global News (Ameerika inglise). Vaadatud 7. juulil 2023. Corder, Mike (7. juuli 2023). "Dutch premier resigns because of deadlock on thorny issue of migration, paving way for new elections". APNews.com. Associated Press. Vaadatud 7. juulil 2023. Ametlik koduleht
Maxamed Cabdullaahi Maxamed

Maxamed Cabdullaahi Maxamed (sündinud 11. märtsil 1962 Muqdishos) on Somaalia poliitik ja diplomaat, alates 8. veebruarist 2017 kuni 23. maini 2022 Somaalia president. 31. oktoobrist 2010 kuni 19. juunini 2011 oli ta Somaalia peaminister. Tal on magistrikraad politoloogias New Yorgi Osariigi Ülikoolist. Tal on nii Somaalia kui ka USA kodakondsus. Aastatel 1985–1988 töötas ta Somaalia saatkonnas Washingtonis.
Kesk-Kongo provints

Kesk-Kongo provints (varem Alam-Kongo provints) on 1. järgu haldusüksus (provints) Kongo Demokraatlikus Vabariigis. Kesk-Kongo provints asub riigi lääneosas. Ta on ainuke Kongo DV provints, millel on merepiir. Provints piirneb lõunas Angolaga, põhjas Kongo Vabariigiga, kirdes Kinshasaga ja kagus Kwango provintsiga. Provintsi halduskeskus on Matadi. Suurim linn on Boma. Teised suuremad asulad on Banana, Muanda, Mbanza-Ngungu, Kitona, Lukula, Maduda, Kimpese ja Vivi. Provintsi läbib Kongo jõgi. 2006. aastal jõustunud põhiseadusega planeeritud haldusjaotuse järgi moodustati Kesk-Kongo provints senise Alam-Kongo provintsi piirides. Nime Kesk-Kongo kannab provints alates 2015. aastast, mil kavandatud haldusreform täide viidi.
Howard Jacobson

Howard Eric Jacobson (sündinud 25. augustil 1942 Manchesteris) on Suurbritannia kirjanik ja ajakirjanik. Ta on kirjutanud eelkõige humoristlikke romaane, sageli Briti juutide elust. Aastal 2010 sai ta romaani "The Finkler Question" eest Bookeri auhinna. "Finkleri küsimus". Tõlkinud Tiia-Mai Nõmmik, toimetaja Mari Kolk, kaanekujundaja Jan Garshnek. Tallinn: Pegasus, 2012 "Shylock on mu nimi: ümber jutustatud William Shakespeare'i "Veneetsia kaupmees"". Inglise keelest tõlkinud Riina Jesmin, toimetanud Ülo Mattheus. Tallinn: Varrak, 2017
Meadi järv

Meadi järv on Ameerika Ühendriikide suurim veehoidla. See on moodustunud Colorado jõele Hooveri paisu taha. Paisjärv asub Nevada ja Arizona osariigi territooriumil. Järve pindala on 640 km², suurim sügavus 150 m, maht 35,2 km³ ja rannajoone pikkus 890 km.
Hingedeaeg

Hingedeaeg on sügisene periood eesti rahvakalendris, mil austati ja oodati koju surnud esivanemate hingi. Põhjarannikul on seda nimetatud ka jaguajaks. Hingedeaega on viimastel sajanditel tähistatud erineval ajal, kas siis oktoobris-novembris, eriti enne mardipäeva, mõnikord aga juba perioodil, mis algab pärast mihklipäeva. On ka arvamusi, et hingedeaeg eelnes vahetult jõuludele või paiknes novembris. Hingedeaja sisse on kuulunud kindlasti hingedepäev. Hingedeajal (neljapäeva õhtuti) oodati hingesid koju. Sel puhul kaeti neile tuppa, sauna või toapealsele laud, mille äärde kutsusid peremees ja perenaine hingi nimepidi toitu maitsma. Neil paluti kaitsta põldu ja karja. Hingedeaja lõpul tänati ja saadeti hinged taas ära. Hingedeajal oli keelatud müra tegemine, naljatamine, naermine, kisamine, kärarikkad tööd nagu puude lõhkumine. Samuti olid keelatud villa ja lõngaga seotud tööd. Hingedeaja ilmad arvati olevat pimedad, udused ja sumedad. hingesandid jaguõhtud
Punane elavhõbe (film)

"Punane elavhõbe" on Eesti 2010. aasta põnevusfilm, mille on lavastanud Andres Puustusmaa. Film põhineb Andres Anvelti esikromaanil "Punane elavhõbe", Anvelt on kirjutanud ka filmi stsenaariumi ja oli võtteplatsil konsultant. Filmi võtted kestsid 2009. aasta 6. augustist 15. septembrini. Filmimas käidi peale Tallinna ja Harjumaa, Narva ja Ida-Virumaa ka Venemaal Moskvas Šeremetjevo lennujaamas. Filmis teevad kaasa ka vene näitlejad Aleksandr Baširov ja Kirill Käro. Algselt planeeriti filmi esilinastus 1. märtsile 2010, mil möödus 19 aastat Eesti politsei tööleasumisest, kuid lõplikuks kuupäevaks jäi 9. aprill 2010. Filmi tegevusajaks ja -paigaks on 1990. aastate alguse Eesti kriminaalmaailm, mida raputavad jutud "punasest elavhõbedast". Sündmustik keerleb ümber värskelt vanglast vabanenud Repsi (Juhan Ulfsak), tema sõprade Korba (Kristjan Sarv) ja Holtsi (Mait Malmsten) ning noorpolitseinik Sanderi (Märt Avandi), kurja politseiülemuse Buldooseri (Peeter Oja) ja Repsi tüdruksõbra (Inga Salurand). 2010. aastal käis filmi Eesti kinodes vaatamas 27 235 inimest. "Arhiivikoopia" (PDF). Originaali (PDF) arhiivikoopia seisuga 30. aprill 2013. Vaadatud 29. septembril 2012.{{netiviide}}: CS1 hooldus: arhiivikoopia kasutusel pealkirjana (link) Punane elavhõbe (2010) Eesti filmi andmebaas Hetlin Villak ""Punase elavhõbeda" öised filmivõtted tekitasid kohalikes elevust". Eesti Päevaleht, 17. august 2009 Tiiu Laks ""Punane elavhõbe" soovib politseid innustada". Eesti Päevaleht, 11. aprill 2009 Tiit Tuumalu "Punane elavhõbe tõi Puustusmaa koju". Postimees, 8. aprill 2010 Jaanus Kulli "Andres Puustusmaa: ma ei tea ühtegi võttegruppi, kus poleks tülli mindud". Õhtuleht, 9. aprill 2010 Jaan Ruus ""Punane elavhõbe" karistab vaatajat". Eesti Ekspress, 18. aprill 2010 Jaanus Hämarsoo "Tüli raha pärast". Kroonika, 20. aprill 2010 Meelis Oidsalu "Alkeemikud, litsid ja mendid". Sirp, 7. mai 2010 Einar Ellermaa "Kõiges on süüdi Anvelt". Teater. Muusika. Kino, juuni/juuli 2010, lk 112–118 Madis Jürgen "Võlad: Kris Taska ei taha palka maksta". Eesti Ekspress, 16. september 2010
Euglenoidne liikumine

Euglenoidne liikumine on õhukese pelliikulaga eugleniididele omane liikumisviis. Rakuplasma koondub kord raku tagumisse ossa, see laieneb, seejärel liigub laiend tagasi raku esiotsa suunas. Sellise tsükli korduvuse tulemusena rakk liigub.
Theodor Alexander Benedict Frese

Theodor Alexander Benedict Frese (17. veebruar 1838 Lääne-Nigula – 15. september 1872 Lääne-Nigula) oli eesti vaimulik. Õppis aastatel 1852–1857 Tallinna gümnaasiumis. Tartu Ülikooli usuteaduskonnas õppis ta aastatel 1857–1861. Oli seejärel mõnda aega koduõpetaja. Ordineeriti 9. mail 1865 õpetajaks. Oli seejärel 19. maini 1866 Eestimaa vikaarõpetaja. Oli Lääne-Nigula Püha Nikolause koguduse adjunktõpetaja (introdutseeriti 29. mail 1866), sama koguduse õpetajaks kutsuti 20. oktoobril 1866, introdutseeriti 12. veebruaril 1867 (oli Lääne-Nigula Püha Nikolause koguduse vaimulikuks aastatel 1866–1872). Tema isa Theodor Benedict Frese oli Lääne-Nigula Püha Nikolause koguduse õpetaja, vend Christian Wilhelm Benedict Frese oli Tallinna Püha Vaimu-, Tallinna Jaani-, Kuressaare Laurentiuse- ja Käina Martini koguduse õpetaja, poeg Eduard Paul Benedict Frese oli Vaivara koguduse õpetaja. Liivi Aarma Põhja-Eesti vaimulike lühielulood 1525-1885 Tallinn 2007
Katrin Saukas

Katrin Saukas (sündinud 6. aprillil 1958 Tapal) on eesti näitleja ja näitekirjanik. Ta õppis 1976–1980 Tallinna Riikliku Konservatooriumi lavakunstikateedris Merle Karusoo juhendataval kursusel ja lõpetas selle IX lennu. Koosseisulise näitlejana on Katrin Saukas mänginud Eesti Riiklikus Noorsooteatris. Hiljem on ta osalenud näitlejana Pirgu Arenduskeskuse mälusektori töös ning loomingulise ühenduse R.A.A.A.M. lavastustes. Katrin Saukast võib pidada Merle Karusoo näitlejaks. Ta on mänginud paljudes Karusoo lavastustes Eesti Draamateatris ("Kured läinud..."), Vanemuises ("Pisuhänd" – Matilda), Endlas ("Täieline Eesti Vabariik" – Karin Paas), Vargamäe rehetares ("Saunaeide tõde ja õigus" - saunaeit) ja VAT Teatris ("Agnes, kroonikud ja psühhokroonikud" - Agnes). Saukase tipprollid on olnud peaosa Merle Karusoo lavastuses "Elektra saatus on lein", mida Eesti NSV Riikliku Noorsooteatri trupp mängis Tallinnas vanalinnas dominiiklaste kloostri õuel, ja õde Ratchedi roll Vjatšeslav Gvozdkovi lavastuses "Lendas üle käopesa". 1989 Ants Lauteri nimeline auhind 1993 Eesti Teatriliidu naispeaosatäitja auhind Jüri Aarma, "Katrin Saukas: Midagi ei ole mängimata - küll jõuab!", Maaleht, 3. aprill 2008, lk 22-23 (vaadatud 06.04.2023)
Rain Tolk

Rain Tolk (sündinud 9. juunil 1977 Tallinnas) on eesti filminäitleja, -režissöör ja stsenarist. Ta õppis aastatel 2001–2003 Tartu Ülikoolis filosoofiat. 1990. aastatel töötas seltskonnaajakirjanikuna Postis, Seltskonnas ja Kroonikas, seejärel copywriter'ina reklaamiagentuuris Age. 2002. aastast on ta režissöör, stsenarist ja produtsent iseenda filmi- ja reklaamiproduktsioonifirmas Kuukulgur Film. Aastatel 2014–2015 tegi ta ühe saatejuhi-toimetajana Eesti Televisiooni kultuurisaadet "OP!". Rain Tolk äratas Eesti avalikkuse tähelepanu Eesti Televisiooni skandaalses musta huumori saatesarjas "Esto TV", kus nad koos Ken Saaniga süüdimatute provokaatoritena esinedes "paljastasid ühiskonnas lokkavat silmakirjalikkust ja lollust". Saatesari oli eetris aastatel 2001–2002, sellele järgnesid libadokumentaalid „Welcome to Estonia“ (2002) ja „Vali kord!“ (2004). "Tühirand" (2006) – Eesti aasta parim film. Selle filmi eest sai ta 2006. aastal Kultuurkapitali audiovisuaalse sihtkapitali preemia parima mängufilmi eest 50 000 krooni. "Sügisball" (2007) – Veneetsia filmifestivali kõrvalvõistlusprogrammi "Horisondid" võitja. See on suurim tunnustus, mis on eesti mängufilmile osaks saanud. Auhinnaga kaasnes 20 000 euro (312 000 krooni) suurune toetus filmi näitamiseks Itaalia ja Prantsusmaa filmilevis. Rain Tolk valiti 2007. aastal Euroopa 25 lootustandvama noore näitleja hulka (Shooting Star 2007). "Jan Uuspõld läheb Tartusse" (2007) "Püha Tõnu kiusamine" (2009) "Minu näoga onu" (2017) "Mu kallid laibad" (2020) Tema kauaaegne elukaaslane oli ja laste ema on Helina Risti. Esto TV Rain Tolk - Delfi Teemalehed "Rain Tolk - Postimees" Rain Tolk Eesti Filmi Andmebaasis. Esto TV ERR-i arhiivis, vaadatud 15.09.2020. "Kes? Mis? Kus?" 2008, lk. 341 "Kes? Mis? Kus?" 2008, lk. 366 "Kes? Mis? Kus? 2008, lk. 344, 345 Marian Männi. Hull skandalist sai kogemata näitlejaks. Eesti Ekspress, 21.09.2016.
Santa Maria (täpsustus)

Santa Maria ('püha Maarja') tähendab itaalia, portugali, katalaani jmt keeles Jeesuse ema Maarjat. See nimi on pandud paljudele kohtadele, laevadele jne. Santa Maria, Christoph Kolumbuse lipulaev Santa Maria (laev, 2005), 2005 ehitatud Eesti laev Santa Maria, saar Assooride saarestikus Santa Maria saar, saar Sardiinia lähedal Santa Maria vulkaan, vulkaan Guatemalas Santa Maria, linn Brasiilias Rio Grande do Suli osariigis Santa Maria, omavalitsusüksus Brasiilias Liiduringkonnas Santa Maria, linn USA-s California osariigis Santa Maria, maitseaineid tootev Rootsi ettevõte
Sergei Narõškin

Sergei Narõškin (Сергей Евгеньевич Нарышкин; sündinud 27. oktoobril 1954 Leningradis) on Venemaa riigiametnik, alates 5. oktoobrist 2016 Venemaa Föderatsiooni Välisluure Teenistuse direktor, 2011–2016 Riigiduuma esimees. Kasvas üles Vsevoložskis Leningradi oblastis. 1972. aastal lõpetas kuldmedaliga Leningradi 190. keskkooli ja 1978. aastal Leningradi Mehaanikainstituudi insener-raadiomehaanikuna. Ajakirjanduses avaldatud mitteametlikel andmetel õppis aastatel 1978–1982 mitmes KGB koolis: algul KGB esimese peavalitsuse (välisluure) 101. koolis Moskvas, kus tutvus ka Vladimir Putiniga, seejärel Moskva kõrgema KGB kooli 8. teaduskonna nn prantsuse grupis. Majandusteaduste kandidaat aastast 2004, majandusteaduste doktor aastast 2010. 1982. aastast Leningradi Polütehnilise Instituudi prorektori abi. 1980. aastatel töötas ka Nõukogude Liidu Belgia saatkonnas (ametlikult teaduse ja tehnika eksperdina), oli seal kuni Nõukogude Liidu lagunemiseni 1991. aastal. Aastatel 1992–1995 Peterburi linnavalitsuse majandusarengu komitee osakonnajuhataja. 1995–1997 Peterburi Promstroibanki välissuhete osakonna juhataja. 1997–1998 Leningradi oblastivalitsuse majanduse ja investeeringute komitee esimehe asetäitja. 1998–2004 Leningradi oblastivalitsuse välismajanduse ja rahvusvaheliste suhete komitee esimees. 1996–2004 Venemaal Philip Morrise sigarette tootva suurettevõtte Philip Morris Ižora direktorite nõukogu liige. 2004 veebruar–märts Venemaa Föderatsiooni presidendi administratsiooni majandusvalitsuse ülema asetäitja. 2004–2007 Venemaa presidendi aparaadi juhataja asetäitja (alates 2004. aasta sügisest minister). 2007–2008 Venemaa Föderatsiooni valitsusaparaadi juhataja. Aastast 2004 on ta Venemaa riikliku naftaga tegeva laevanduskompanii Sovkomflot juhatuse liige ja Venemaa juhtiva energeetikafirma Rosneft direktorite nõukogu esimehe asetäitja. Enne Riigiduuma esimeheks valimist töötas ta alates 12. maist 2008 Venemaa Föderatsiooni presidendi administratsiooni personaliülemana. Alates 2008. aasta detsembrist juhtis Narõškin ka presidendi riiklike autasude komisjoni ja oli aastatel 2009–2012 Venemaa ajaloo võltsimise vastu võitlemise komisjoni esimees. Narõškin oli 2011. aasta 1. märtsist Venemaal ümber nimetatud miilitsa – Venemaa politsei juhtivkoosseisu atestatsioonikomisjoni juht. Narõškin valiti Riigiduuma esimeheks 2011. aasta 22. detsembril, tema asemel sai Venemaa Föderatsiooni Presidendi Administratsiooni juhiks Sergei Ivanov. Aastast 2012 Venemaa Ajaloo Seltsi (RIO) esimees. Alates 5. oktoobrist 2016 Venemaa Föderatsiooni Välisluure Teenistuse direktor. Kannab Venemaa Föderatsiooni kõrgeimat teenistustiitlit – Venemaa Föderatsiooni 1. klassi tõeline riiginõunik. https://www.vedomosti.ru/library/articles/2013/02/11/revizor_iz_razvedochnoj_partii Сергея Иванова не забудут в правительстве, dp.ru, 22 декабря 2011 Нарышкин Сергей Евгеньевич, whoiswho.dp.ru Ukraine: Putin tells Russia's spy chief to speak plainly. BBC News (video, 01:26, vene keeles, ingliskeelsed subtiitrid), 23.02.2022
Gennadi Oništšenko

Gennadi Oništšenko (Геннадий Григорьевич Онищенко; sündinud 20. novembril 1950 Oši oblastis Kirgiisi NSV-s) on Venemaa riigitegelane, Venemaa riiklik peasanitaararst alates 1996. aastast, Föderaalse tarbijate õiguste ja inimese heaolu järelevalveteenistuse (Rospotrebnadzor) juht 2004–2013. 2016. aastal valiti ta Riigiduuma liikmeks. Онищенко, Геннадий Lentapedias.
Lohisti

Lohisti on rataste ja jalasteta transpordivahend koormate vedamiseks maismaal. Lohisti koosneb kolmnurgakujuliselt või paralleelselt raamiks seotud kaustadest, mille vahele on tavaliselt kinnitatud võrgust, loomanahast, pulkadest või muust taolisest valmistatud põhi. Lohistiga veetav koorem kinnitatakse kaustade vahel asuvale põhjale. Lohistit veetakse kas käsitsi või veoloomaga, kelleks lohistit kasutatavates kultuurides on tavaliselt koer või hobune. Lohistit eristab muudest maismaal kasutatavatest transpordivahenditest rataste ja jalaste puudumine. Siledapõhjalist järelveetavat transpordivahendit nimetatakse kelguks. Siledate jalastega järelveetavat transpordivahendit nimetatakse kelguks või reeks. Ratastega järelveetavat transpordivahendit nimetatakse käruks või vankriks. Lohistit on kasutatud isegi peale ratta leiutamist või rattaga tutvumist maastikel, kus ratasveokite kasutamine on raskendatud või võimatu, näiteks soisel või ebaühtlasel pinnasel. Lohisti kasutamise kohta on kõige rohkem etnograafilisi andmeid põhjaameerika indiaanlaste seast. 1924. aastal Gilbert Wilsoni sulest ilmunud koera- ja hobulohisti valmistamise ja kasutamise kirjeldus hidatsa kultuuris[1] kuulub ameerika etnograafilise kirjelduse klassikasse. Aislohisti Harklohisti Jalaslohisti Kelk Käru Lükk Okslohisti Regi Saan Teivaslohisti Vanker Wilson, Gilbert. 1924. The Horse and Dog in Hidatsa Culture. Anthropological Papers of the American Museum of Natural History 15: 125-311.
Kaust (ree osa)

Kaust (lõunaeesti murdes ka seba) on ree jalasega paralleelne külgmine pealispuu, mis on enamasti tapitud ree kodarate otsa. Kaustad tugevdasid rege ja olid ka osa veoraamist. aisad laudi kodar painard Eesti rahvakultuuri leksikon (3. trükk). 2007. Koostanud ja toimetanud Ants Viires. Tallinn, Ühiselu AS trükikoda. Lk 77
Slavistika

Slavistika on teadusharu, mis uurib slaavi kultuure, sealhulgas slaavi keeli, kirjandust ja rahvaluulet. slaavi filoloogia russistika
Slaavi filoloogia

Slaavi filoloogia on teadusharu, mis uurib slaavi keeli ja kirjandust. slavistika
Andreas Ventsel

Andreas Ventsel (sündinud 21. märtsil 1976) on eesti kultuuriuurija ja semiootik. Ta kaitses 2005. aastal Tartu Ülikoolis semiootika ja kulturoloogia erialal magistritöö ""Meie"-konstrueerimine Eesti poliitilises retoorikas 1940–1953" ning 2009. aastal doktoritöö hegemoonia semiootilisest teooriast ("Towards semiotic theory of hegemony"). 2016 Tartu Ülikooli aumärk Andreas Ventsel Eesti Teadusinfosüsteemis "Tartu Ülikooli aumärgi kavalerid". Tartu Ülikool. Vaadatud 9.12.2022. Andreas Ventsel Eesti Teadusinfosüsteemis Koduleht Tartu Ülikooli semiootika osakonna juures Koduleht teadusportaalis Academia.edu
Juri Lotmani Fond

Juri Lotmani Fond on Juri Lotmani mälestuseks loodud fond, mis toetab tema töö jätkamist semiootikas ja vene filoloogias. Aastal 2001 otsustas fond hakata välja andma Juri Lotmani stipendiumi. Fond on registreeritud mittetulundusühinguna.
Poola keel

Poola keel (polski, język polski [jenzõk polski]) on lääneslaavi keel. Kirjakeeles kasutatakse ladina tähestikku. Vanimad mälestised pärinevad 14. sajandist. Sõnarõhk on eelviimasel silbil. Poola keel on Poola riigikeel. Kašuubi keelt ja sileesia keelt on vaadeldud poola keele murretena. Poola tähestikus on 35 tähte. Aa Ąą Bb Cc Ćć Dd Ee Ęę Ff Gg Hh Ii Jj Kk Ll Łł Mm Nn Ńń Oo Óó Pp Qq Rr Ss Śś Tt Uu Vv Ww Xx Yy Zz Źź Żż Tähed ą, ę, ń ja y ei esine kunagi sõna alguses. co "mis", kto "kes", jak "kuidas", dlaczego "miks", ile "kui palju", gdzie "kus", dokąd "kuhu", skąd "kust", kiedy "millal", jaki "milline", który "kumb", jaki, co za "missugune". Poola keel. Poola keelenõukogu paljukeelne väljaanne Poola nimede kirjutus ja hääldus EKI teatmikus
Boudewijn Zenden

Boudewijn Zenden (sündinud 15. augustil 1976 Maastrichtis) on Hollandi endine jalgpallur ja praegune jalgpallitreener. Ta on mänginud kaitsja ja poolkaitsjana. Zenden võitis PSV Eindhoveniga 1997. aastal Eredivisie ja tuli Barcelonaga 1999. aastal Hispaania meistriks. Jalgpalli hakkas Zenden mängima Maastrichti klubis Leonidas. Profidebüüt toimus PSV Eindhoveni ridades 28. augustil 1994. Hiljem mängis ta ka Barcelonas ja Chelseas, 2003. aastal siirdus Middlesbrough'sse, kus mängis 2005. aastani. 2004. aasta märtsis lõi ta Middlesbrough' meeskonnas värava Inglismaa liigakarika finaalkohtumises Bolton Wanderersiga, aidates Middlesbrough'il võita esimese suure karika klubi ajaloos. Veel on ta mänginud ka Liverpoolis, Marseille's ja Sunderlandis. Hollandi koondises mängis ta esimest korda 30. aprillil 1997, kui võõrsil alistati San Marino tulemusega 6:0. Koondises mängis Zenden 54 korda ning lõi 7 väravat. Ta kuulus Hollandi koondisse 1998. aasta maailmameistrivõistlustel ning 2000. ja 2004. aasta Euroopa meistrivõistlustel. PSV KNVB beker: 1995–96 Eredivisie: 1996–97 Barcelona La Liga: 1998–99 Middlesbrough Football League Cup: 2003–04 Liverpool Euroopa superkarikas: 2005 Community Shield: 2006 FA Cup: 2005–06
Kronotoop

Kronotoop (ehk ajapaik[viide?]) on kokkupaigutatud eriaegsus, ehk teatud paigale iseloomulikud ajalised suhted — mingis tekstis loodud ajalis-ruumiline suhtestik. Mõiste võttis kasutusele füsioloog Aleksei Uhtomski, ning seda rakendas kirjanduse uurimisel Mihhail Bahtin, kelle tööde kaudu sai see mõiste laialt kasutatavaks ja tuntuks. Kronotoobi mõistet kasutatakse narratoloogias, kuid ka muude kultuurinähtuste puhul (nt arhitektuuris).
Georg Meyer

Georg Meyer on olnud mitme tuntud inimese nimi: Georg Meyer, Tartu bürgermeister (17. sajand) Georg Julius Theodor Meyer, Eesti vaimulik (1822–1907) Georg Meyer, Saksamaa laskesportlane (1868–?) Georg Meyer, Saksamaa sõjalendur (1893–1926) George Meyer Georg Maier Georg Mayer Georg Meier
Mellunmäki

Mellunmäki (rootsi Mellungsbacka) on asum Helsingi Mellunkylä linnaosas. Piirneb põhjas Vantaaga. Mellunmäkis asub ka metroojaam. 2005. aastal oli Mellunmäkis 7987 elanikku. Asumis on mitmekorruselised kortermajad. http://www.aluesarjat.fi/
Puotila

Puotila (rootsi Botby gård) on asum Helsingi Vartiokylä linnaosas. Asumis on umbes 4800 elanikku ja ligi 700 töökohta. http://www.aluesarjat.fi/
Kontula

Kontula (rootsi Gårdsbacka) on asum Helsingi Mellunkylä linnaosas. Ta piirneb Kurkimäki, Vesala ja Kivikkoga. Elanike arv on umbes 13 000. http://www.aluesarjat.fi/